El conservatori ‘Joaquín Rodrigo’ organitza audicions per Santa Cecília i una jornada de portes obertes
20 de novembre 2018

El conservatori professional de música ‘Joaquín Rodrigo’ de Sagunt organitza audicions en commemoració a Santa Cecília. Este esdeveniment tindrà lloc el 22 de novembre a les 18 hores en la sala de concerts del conservatori. 

  

Estes audicions comptaran amb dos quintets clàssics, trio de dos flautes i guitarra, duo de violins, trio de dolçaina i dos percussionistes, quartet de dos flautes, guitarra i piano, trio de cant, guitarra i piano i un quartet de flautes. Interpretaran obres de F. Danzi, G. Roithner, M. Cricksoon, G. F. Haendel, A. C. Ditters von Dittersdorf i A. Reicha. 

  

D'altra banda, la ciutat de Sagunt pertany a la Xarxa Estatal de Ciutats Educadores. Amb este motiu, les delegacións de Cultura i Educació de l'Ajuntament de Sagunt en el dia internacional de la ciutat educadora té la intenció de cercar la implicació del món educatiu i la ciutadania per a democratitzar els espais culturals i poder gaudir-los i sentir-se orgullosos d'esta ciutat. El regidor de Cultura i Educació, José Manuel Tarazona, ha declarat que “**una ciutat educadora és una ciutat de moviment i compromesa amb la educació i la formació constant de la ciutadania. És per això, que nosaltres per  a celebrar este dia farem una jornada de portes obertes perquè tots i totes els que vulguen vindre passen a visitar el nostre conservatori que contribuix a  la formació musical i a la difusió de la cultura en el nostre poble. Si som Capital Cultural Valenciana és perquè són també moltes les entitats que participen en l’àmbit públic o privat d'una manera o d’altra en este projecte conjunt que és el de ciutat educadora**”.

  

Per açò, el conservatori professional de música ‘Joaquín Rodrigo’ organitza una jornada de portes obertes el 29 de novembre de 16 a 21 h amb l'objectiu de poder mostrar tant als aspirants com als interessats en el conservatori el seu funcionament i instal·lacions. Durant eixa vesprada, es realitzaran classes per als aspirants a les quals qualsevol interessat pot assistir d'oïdor.

 ![](/media/jr3jatsn/53_c_cartel.jpg)  
![](/media/hbyd1ckk/53_c_dia-internacional-ciutat-educadora.jpg)  
![](/media/rr2pzlzc/53_c_programa.jpg)  

*   [](http://www.facebook.com/sharer.php?u=https://aytosagunto.es/va/actualitat/el-conservatori-joaquin-rodrigo-organitza-audicions-per-santa-cecilia-i-una-jornada-de-portes-obertes/ "Facebook")
*   [](http://twitter.com/share?url=https://aytosagunto.es/va/actualitat/el-conservatori-joaquin-rodrigo-organitza-audicions-per-santa-cecilia-i-una-jornada-de-portes-obertes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conservatori-joaquin-rodrigo-organitza-audicions-per-santa-cecilia-i-una-jornada-de-portes-obertes/ "Linked In")
*   [](mailto:?body=https://aytosagunto.es/va/actualitat/el-conservatori-joaquin-rodrigo-organitza-audicions-per-santa-cecilia-i-una-jornada-de-portes-obertes/)